CELEX: 32005R0384
Language: lt
Date: 2005-03-07 00:00:00
Title: 2005 m. kovo 7 d. Komisijos reglamentas (EB) Nr. 384/2005, patvirtinantis 2007–2009 metų ad hoc modulių programą dėl darbo jėgos atrankinio tyrimo, numatyto Tarybos reglamente (EB) Nr. 577/98Tekstas svarbus EEE

8.3.2005   
            
            
               LT
            
            
               Europos Sąjungos oficialusis leidinys
            
            
               L 61/23
            
         
      KOMISIJOS REGLAMENTAS (EB) Nr. 384/2005
   2005 m. kovo 7 d.
   patvirtinantis 2007–2009 metų ad hoc modulių programą dėl darbo jėgos atrankinio tyrimo, numatyto Tarybos reglamente (EB) Nr. 577/98
   (Tekstas svarbus EEE)
   EUROPOS BENDRIJOS KOMISIJA,
   atsižvelgdama į Europos Bendrijų steigimo sutartį,
   atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje (1), ypač į jo 4 straipsnio 2 dalį,
   kadangi:
   
               (1)
            
            
               Pagal Reglamentą (EB) Nr. 577/1998 būtina nurodyti ad hoc modulių 2007–2009 metų programos dalis.
            
         
               (2)
            
            
               2002 m. vasario 18 d. Tarybos sprendime 2002/177/EB dėl valstybių narių užimtumo politikos gairių 2002 metams (2) teigiama, jog tam, kad valstybės narės ir Komisija galėtų suformuluoti tinkamas politikos priemones nelaimingų atsitikimų darbe ir su darbu susijusių sveikatos problemų, migrantų ir jų palikuonių padėties darbo rinkoje bei jaunų žmonių atėjimo į darbo rinką srityse, joms reikia atitinkamos statistinės informacijos. Todėl šią informaciją reikėtų įtraukti į ad hoc modulius 2007–2009 metams.
            
         
               (3)
            
            
               Šiame reglamente numatytos priemonės atitinka Statistikos programų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šiuo dokumentu patvirtinama priede išdėstyta 2007–2009 m. ad hoc modulių programa dėl darbo jėgos atrankinio tyrimo.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. kovo 7 d.
      
         
            Komisijos vardu
         
         Joaquín ALMUNIA
         
         
            Komisijos narys
         
      
   
   
      (1)  OL L 77, 1998 3 14, p. 3. Reglamentas su paskutiniais pakeitimais, padarytais Europos Parlamento ir Tarybos reglamentu (EB) Nr. 2257/2003 (OL L 336, 2003 12 23, p. 6).
   
      (2)  OL L 60, 2002 3 1, p. 60.
   
      PRIEDAS
      Darbo jėgos tyrimas
      Daugiametė ad hoc modulių programa
      1.   NELAIMINGI ATSITIKIMAI DARBE IR SU DARBU SUSIJUSIOS SVEIKATOS PROBLEMOS
      Kintamųjų sąrašas: turi būti sudarytas iki 2005 m. gruodžio mėn.
      Tyrimo laikotarpis: 2007 m.
      Susiję valstybės narės ir regionai: visi.
      Atranka: turi būti atlikta iki 2005 m. gruodžio mėn.
      Rezultatų perdavimas: iki 2008 m. kovo 31 d.
      2.   MIGRANTŲ IR JŲ TIESIOGINIŲ PALIKUONIŲ PADĖTIS DARBO RINKOJE
      2008 m. modulio įgyvendinimas priklausys nuo tyrimų, atliktų iki 2005 m. pabaigos, rezultatų.
      Kintamųjų sąrašas: turi būti sudarytas iki 2006 m. gruodžio mėn.
      Tyrimo laikotarpis: 2008 m.
      Susiję valstybės narės ir regionai: visi.
      Atranka: turi būti atlikta iki 2006 m. gruodžio mėn.
      Rezultatų perdavimas: iki 2009 m. kovo 31 d.
      3.   JAUNŲ ŽMONIŲ ATĖJIMAS Į DARBO RINKĄ
      Kintamųjų sąrašas: turi būti sudarytas iki 2007 m. gruodžio mėn.
      Tyrimo laikotarpis: 2009 m.
      Susiję valstybės narės ir regionai: visi.
      Atranka: turi būti atlikta iki 2007 m. gruodžio mėn.
      Rezultatų perdavimas: iki iki 2010 m. kovo 31 d.